കനയ്യയുടെയും ജിഗ്നേഷിന്റെയും സാന്നിദ്ധ്യം കോണ്ഗ്രസിന് ശക്തി പകരും യുവതൂര്ക്കികള്ക്ക് അഭിവാദ്യവുമായി വി.ഡി സതീശന് നരേന്ദ്ര മോദി ഇന്ത്യയില് നടപ്പാക്കുന്ന സംഘപരിവാര് ഫാസിസത്തിനെതിരെയുള്ള പോരാട്ടത്തില് കോണ്ഗ്രസിന് ശക്തി പകരുന്നതാണ് കനയ്യ കുമാറിന്റെയും ജിഗ്നേഷ് മേവാനിയുടെയും സാന്നിദ്ധ്യമെന്ന് പ്രതിപക്ഷ നേതാവ് വി.ഡി സതീശന്. കോണ്ഗ്രസിന്റെ ഈ ആശയസമരത്തില് സംഘപരിവാറിനെതിരായ കുന്തമുന ആയിരിക്കും ഇവരെന്ന് സതീശന് ഫെയ്സ്ബുക്കില് കുറിച്ചു. ഇരുവരെയും ആവേശത്തോടെ ഈ പ്രസ്ഥാനത്തിലേക്കു സ്വാഗതം ചെയ്യുന്നു. അമിത ദേശീയത ഉയര്ത്തി ഒരു ഫാസിസ്റ്റ് ഭരണകൂടം അടിച്ചമര്ത്താന് ശ്രമിച്ചപ്പോള് അധികാര കേന്ദ്രത്തോട് തലയുയര്ത്തി കനയ്യ നടത്തിയ പോരാട്ടം ഐതിഹാസികമാണ്. സവര്ണ ഫാസിസ്റ്റ് ഭീകരത ദളിത് സമൂഹത്തിനെതിരെ നടത്തിയ ആക്രമണത്തെ ചെറുത്ത ധീരനായ പോരാളിയാണ് ജിഗ്നേഷ് മേവാനി. ഇന്ത്യ എന്ന ആശയത്തെ സംരക്ഷിക്കേണ്ട ചരിത്രപരമായ പോരാട്ടമാണ് കോണ്ഗ്രസും രാജ്യവും മുന്നോട്ടു കൊണ്ട് പോവുന്നത്. ഒരു യുവതയെ മുഴുവന് പ്രചോദിപ്പിക്കുവാനും അവരുടെ സമരവീര്യത്തെ തൊട്ടുണര്ത്താനും ഉള്ള ശക്തി ഈ യുവനേതാക്കന്മാര്ക്ക് ഉണ്ടെന്നും വി.ഡി സതീശന് കുറിച്ചു. ഞാന് കോണ്ഗ്രസില് ചേരുന്നു, കാരണം ഇത് ഒരു പാര്ട്ടി മാത്രമല്ല, ഒരു ആശയമാണ്. ഇത് രാജ്യത്തെ ഏറ്റവും പഴയതും ജനാധിപത്യപരവുമായ പാര്ട്ടിയാണ്, ഞാന് ജനാധിപത്യത്തിന് പ്രാധാന്യം നല്കുന്നു എന്നാണ് കനയ്യ പറഞ്ഞത്. ഞാന് മാത്രമല്ല, രാജ്യം നിലനില്ക്കണമെങ്കില് കോണ്ഗ്രസ് ഇല്ലാതെ കഴിയില്ല എന്ന് പലരും കരുതുന്നു. കോണ്ഗ്രസ് പാര്ട്ടി ഒരു വലിയ കപ്പല് പോലെയാണ്. അത് സംരക്ഷിക്കപ്പെടുകയാണെങ്കില്, അനേകം ആളുകളുടെ അഭിലാഷങ്ങള്, മഹാത്മാഗാന്ധിയുടെ ഏകത്വം, ഭഗത് സിംഗിന്റെ ധൈര്യം, ബിആര് അംബേദ്കറുടെ തുല്യത എന്ന ആശയം എന്നിവയും സംരക്ഷിക്കപ്പെടും. അതുകൊണ്ടാണ് ഞാന് അതില് ചേര്ന്നതെന്നും കനയ്യ കുമാര് പറഞ്ഞു. ഫെയ്സ്ബുക്ക് കുറിപ്പ് നരേന്ദ്ര മോദി ഇന്ത്യയില് നടപ്പാക്കുന്ന സംഘപരിവാര് ഫാസിസത്തിനെതിരെയുള്ള പോരാട്ടത്തില് കോണ്ഗ്രസിന് ശക്തി പകരുന്നതാണ് കനയ്യ കുമാറിന്റെയും ജിഗ്നേഷ് മേവാനിയുടെയും സാന്നിധ്യം. ഇരുവരെയും ആവേശത്തോടെ ഈ പ്രസ്ഥാനത്തിലേക്കു സ്വാഗതം ചെയ്യുന്നു. അമിത ദേശീയത ഉയര്ത്തി ഒരു ഫാസിസ്റ്റ് ഭരണകൂടം അടിച്ചമര്ത്താന് ശ്രമിച്ചപ്പോള് അധികാരകേന്ദ്രത്തോട് തലയുയര്ത്തി കനയ്യ നടത്തിയ പോരാട്ടം ഐതിഹാസികമാണ്. സവര്ണ്ണ ഫാസിസ്റ്റ് ഭീകരത ദളിത് സമൂഹത്തിനെതിരെ നടത്തിയ ആക്രമണത്തെ ചെറുത്ത ധീരനായ പോരാളിയാണ് ജിഗ്നേഷ് മേവാനി. ഇന്ത്യ എന്ന ആശയത്തെ സംരക്ഷിക്കേണ്ട ചരിത്രപരമായ പോരാട്ടമാണ് കോണ്ഗ്രസും രാജ്യവും മുന്നോട്ടു കൊണ്ട് പോവുന്നത്. ഒരു യുവതയെ മുഴുവന് പ്രചോദിപ്പിക്കുവാനും അവരുടെ സമരവീര്യത്തെ തൊട്ടുണര്ത്താനും ഉള്ള ശക്തി ഈ യുവനേതാക്കന്മാര്ക്ക് ഉണ്ട്. കോണ്ഗ്രസിന്റെ ഈ ആശയസമരത്തില് സംഘപരിവാറിനെതിരായ കുന്തമുന ആയിരിക്കും ഇവര്. ഇന്ത്യയെ സംരക്ഷിക്കാന് കോണ്ഗ്രസിനെ കഴിയു എന്ന തിരിച്ചറിഞ്ഞ് ദേശീയ പ്രസ്ഥാനത്തിന്റെ ഭാഗമായ യുവതുര്ക്കികള്ക്ക് അഭിവാദ്യങ്ങള്!